A bérlés egyik előnye, hogy nem kell tárolni a ruhát se az esküvő előtt, se utána. Egy menyasszonyi ruha nem kis helyet foglal, és legjobb ruhazsákban lógatva tárolni, ami egy kis lakásban gondot okozhat. Ha béreljük a ruhát, akkor az esküvő előtti napon vagy egy-két nappal előtte ráérünk elhozni, majd az esküvő utáni napon visszavinni, így nem kell kerülgetni otthon. Nem kell a tisztítással sem foglalkozni, hiszen kitisztítva kapjuk meg, és amikor visszavisszük, a szalon elintézi a ruha újbóli tisztítását. Olcsóbb, mintha vásárolnánk a ruhát, például egy designer ruha esetében sokkal pénztárca kímélőbb a bérlés.